બીજા પદમાં સ્વામીએ કનૈયાની ફરિયાદ રજૂ કરી છે. જે ઉપર મુજબ કાના પ્રત્યે પ્યારભરી નફરત કરી છે. પરંતુ કાના પ્રત્યે નફરત ભરી નજર નથી.ગોપી મનમાં સમજે છે કે આમ કનૈયાને વગોવશું તો અમને એ સલોની માધુરીમૂરત ઉપર મનની સુરતા લાગી છે. અર્થાત્‌ અંતરમાં તો શ્યામ મનોહરમાં મનડાંમાન્યા છે. દલડું દળાય છે. શ્યામના શમણાંથી અંતર કોરાય છે. એને જગત કેમ જાણશે ? કે ગોપીયોને કાન કેવો વ્હાલો હતો. માટે સ્વામીએ ત્રીજા ચોથા પદમાં કૃષ્ણ છબીમાં ઘેલી થયેલ ગોપી કૃષ્ણ સ્વરૂપનું વર્ણન, શૃંગાર વર્ણન એકરૂપતાની ઝાંખી કરી છે. ગોપી કહે છે હે શ્યામ તમારૂં રૂપ જોઈ મારા નેણાં લોભાણાં છે.